ڕووبەری ڕوو

ڕووبەری ڕوو (ھێمای ئەی)ی تەنێکی ڕەق پێوەرێکە بۆ کۆی گشتیی ئەو ڕووبەرەی کە ڕووی تەنەکە دای پۆشیوە. پێناسەی بیرکارییانەی ڕووبەری ڕوو لە حاڵەتی بوونی ڕووی چەماوەدا زۆر ئاڵۆزترە وەک لە پێناسەی درێژیی کەوانەی چەماوە یەک-ڕەھەندییەکان، یان ڕووبەری ڕووی فرەڕووەکان (واتە، ئەو تەنانەی کە ڕووی فرەگۆشەیی تەختیان ھەیە)، کە تێیان دا ڕووبەری ڕوو بریتییە لە کۆی ڕووبەری ڕوەکانی. ڕووە لووسەکان، وەک گۆ، ڕووبەری ڕوویان بۆ دیاری دەکرێت بە بەکارھێنانی نوێنەرایەتییان وەک ڕووی پارامێتری. ئەم پێناسەیەی ڕووبەری ڕوو لەسەر بنەمای شێوازەکانی کەلکیولەسی ناکۆتایی بچووکە و گرتەی بەشی و تەواوکاریی دووجا لەخۆدەگرێت.

پێناسەیەکی گشتیی ڕووبەری ڕوو لە سەرەتای سەدەی بیستەمدا لەلایەن ھێنری لێبێگ و ھێرمان مینۆڤسکییەوە گەڕانی بەدوادا کرا. کارەکەیان بووە ھۆی پەرەپێدانی تیۆریی پێوانەی ئەندازەیی، کە لێکۆڵینەوە لە چەمکە جۆراوجۆرەکانی ڕووبەری ڕوو دەکات بۆ تەنە ناڕێکەکانی ھەر ڕەھەندێک. نموونەیەکی گرنگ ناوەڕۆکی مینۆڤسکیی ڕوویەکە.

 سەرچاوەکان 

پۆل:ڕووبەر